ועדת הפנים והגנת הסביבה, כנסת 19, פרוטוקול מספר 10, 2013-04-30 13:00

מירי רגב: צהרים טובים לכולם.

מירי רגב: אנחנו פותחים את הדיון של ועדת הפנים והגנת הסביבה בסוגיית אבטחת ראשי רשויות.

מירי רגב: הדיון הזה הוא דיון מהיר של חבר הכנסת דוד אזולאי וחבר הכנסת יעקב אשר, שבא והצטרף גם ליוזמת הוועדה לקיים את הדיון בעקבות ניסיון לפגוע או פגעו בעצם בראש עיריית עכו, לנקרי, שבמעמד הזה אנחנו מאחלים לו החלמה מהירה.

מירי רגב: הייתי רוצה שהוא יהיה פה ולצערי, הוא לא יכול היה להגיע.

מירי רגב: אני מודה ליושב ראש השלטון המקומי, מר שלמה בוחבוט, ידידי, שנמצא פה.

מירי רגב: לראשי הערים שנמצאים פה.

מירי רגב: חלק מראשי הערים מחייכים, הייתי אומרת כמה דברים על האבטחה.

מירי רגב: שלום לך יעקב אשר.

מירי רגב: נמצאים פה, כמובן, חברי כנסת נוספים.

מירי רגב: אין ספק שאנחנו מחויבים להגן על ראשי הערים.

מירי רגב: ראשי הערים הם נבחרי ציבור ומתפקידם לשמור על הסדר, על איכות החיים של התושבים, שרוב התושבים בחרו בהם וברור לחלוטין שאין 100% בחירה בראש עיר או ראש רשות כזה או אחר.

מירי רגב: יש מתנגדים כאלה ואחרים.

מירי רגב: עם זאת, אנחנו צריכים לעשות את כל מה שנדרש במדינה דמוקרטית, שאדם שנבחר לתפקיד ציבורי יוכל לנהל אותו על פי האמונה שלו ועל פי הדרך שבה או בגללה הוא בעצם נבחר.

מירי רגב: דווקא היום, לקראת הבחירות המוניציפאליות, הסוגיות של אבטחת ראשי ערים ילכו ויחמירו, והתפקיד של הוועדה הזאת והתפקיד של משרד הפנים בשיתוף עם משטרת ישראל והשלטון המקומי הוא לעשות את כל מה שנדרש כדי להגן על ראשי הערים, כדי להגן על מועמדים לראשות עיר וכדי לאפשר את היכולת של ראש עיר נבחר לקיים את תפקידו בצורה הטובה ביותר.

מירי רגב: חבל שדיונים במדינת ישראל בדרך כלל קורים אחרי אירועים.

מירי רגב: יש שריפה, נזכרים לטפל בכבאות.

מירי רגב: יש אירוע תפילה במירון, אז מטפלים בסוגיית התפילה במירון.

מירי רגב: לא נותנים ליהודים להתפלל בהר-הבית, אז עושים דיון על הר-הבית.

מירי רגב: ועכשיו היה ניסיון לפגוע באופן חמור ביותר בראש עיריית עכו, שתודה לאל נמצא כרגע במהלך של החלמה, וזה הקפיץ את כולנו.

מירי רגב: את השלטון המקומי - -

2186: אגב, זה לא ניסיון, הוא נפגע.

מירי רגב: הוא נפגע.

מירי רגב: אמרתי שזה ניסיון לפגוע בו באופן חמור והוא כמעט הצליח.

מירי רגב: ניסיון לרצח.

מירי רגב: לכן, התפקיד שלנו פה הוא בעצם לראות כיצד אנחנו מונעים את המקרים האלה ואת הישנותם.

מירי רגב: הדיון הזה משודר בערוץ הכנסת, אז שהדוברים ידעו.

מירי רגב: אני רוצה שהדובר הראשון יהיה דוד אזולאי.

מירי רגב: לאחריו יעקב אשר, מציע הדיון המהיר.

מירי רגב: לאחר מכן השלטון המקומי, משטרת ישראל, משרד הפנים, משרד האוצר ולאחר מכן ראשי רשויות וחברי כנסת.

מירי רגב: אנחנו נפתח עם דוד אזולאי, בבקשה.

דוד אזולאי: גברתי היושבת ראש, אני רוצה להודות לך על כך שאת מקיימת את הדיון הזה היום.

דוד אזולאי: אני רוצה לומר לחברי יעקב אשר, שגם הוא לקח יוזמה והחליט לקיים את הדיון הזה.

דוד אזולאי: ידידי, יושב ראש המרכז לשלטון מקומי, חבריי ומכובדי ראשי הערים שנמצאים כאן אתנו, אני חייב לתקן דבר אחד שנאמר כאן, מירי: אנחנו קיימנו דיונים גם בלי שהיו כאן אירועים, והיו, לצערי.

מירי רגב: עוד בזמן היותך יושב ראש ועדת הפנים הבאת את הצעת חוק: אבטחת ראשי ערים, אם אני לא טועה, תיקון פקודת העיריות מס' 118.

דוד אזולאי: לזה אני רוצה להתייחס ורק לפני כן, אני רוצה להצטרף ולשגר ברכת החלמה מהירה לראש עיריית עכו, ראש העיר שלי, שאמרתי לו ביום הראשון כשביקרתי אותו, שפשוט יש לו זכויות אחרת אי אפשר להסביר את הנס הגדול שהיה לו.

דוד אזולאי: מי שביקר אותו יודע עד כמה המרחק בינו לבין המוות היה ממש קרוב.

דוד אזולאי: התושייה שלו היא שגרמה לכך שהוא ניצל מפני ששם לא היה ניסיון להזהיר אותו אלא היתה כוונה לרצוח אותו, לחסל אותו.

דוד אזולאי: לצערי הרב, עד היום לא שמעתי מהמשטרה מה נעשה בענין הזה.

דוד אזולאי: אני רוצה לקוות ואני בטוח, שהמשטרה עושה הכל כדי לאתר את אלה שניסו לחסל אותו, ואני מאד מקווה שגם יתפסו אותם על מנת שראש העיר יוכל לחזור ולתפקד ללא מורא.

דוד אזולאי: הוא עושה את זה היום, הוא ימשיך לעשות את זה ואני מקווה, בעזרת השם, שיצליח בתפקידו כי הוא ראוי ומי שמכיר, הוא עשה מהפכה בעכו ולכן, חשוב להגן לא רק עליו אלא גם על ראשי ערים אחרים.

דוד אזולאי: גברתי היושבת ראש, אני רוצה להתייחס לנושא של הצעת החוק: אנחנו קיימנו כאן דיונים, בוועדה, בענין של אבטחת ראשי ערים.

דוד אזולאי: ומה לעשות, צריך לקיים דיון.

דוד אזולאי: לנו, כחברי כנסת, יש גם כלים.

דוד אזולאי: אחד הכלים הוא לחוקק חוקים.

דוד אזולאי: קידמתי חוק, לקחתי חוק יחד עם אופיר פינס-פז, חבר הכנסת אחמד טיבי ובהתייעצות עם השלטון המקומי והגשתי חוק.

דוד אזולאי: לא תאמינו, רבותי! החוק עבר בקריאה טרומית, בקריאה ראשונה, בקריאה שנייה ושלישית והחוק עבר.

דוד אזולאי: רבותי, מי שקובע זה לא אנחנו, זה משרד אוצר.

דוד אזולאי: משרד האוצר החליט לא ליישם את החוק הזה ובמשך תקופה ארוכה החוק הזה לא יושם.

דוד אזולאי: אני קיימתי כאן דיון ואחר כך היה ויכוח נוסף:

דוד אזולאי: החוק שלי מדבר גם על ראשי ערים וגם על פקידים בכירים ברשות המקומית, שגם להם צריך לתת הגנה.

דוד אזולאי: ואל תשכחו, רבותי, אותם פקידים בכירים לא פחות מאוימים מראשי הערים כי הם הזרוע המבצעת של ראש הרשות המקומית.

דוד אזולאי: אנחנו לא יכולים להפלות בין דם לדם בחקיקה ולהגיד: ראש עיר כן לאבטח ופקידים שנוגעים בדבר, אותם לא מאבטחים.

דוד אזולאי: במשרד האוצר, בסופו של דבר, לאחר דין ודברים ולחץ גדול מצאו איזה שהוא תקציב, ויתקנו אותי פה נציגי משרד האוצר, של 20 מיליון שקלים לתקופה - -

מרדכי כהן: 10 מיליון, כל שנה 5 מיליון.

דוד אזולאי: טעיתי, סליחה.

מירי רגב: תכף אני אבקש שתציג את זה בצורה מסודרת.

דוד אזולאי: - - וגם זה לא יושם ובאמת, אני שואל שאלה: עד מתי אנחנו נמשיך לעסוק ולזלזל בחייהם של אנשי ציבור שעושים מלאכתם נאמנה, שכל תפקידם זה לשרת את הציבור.

דוד אזולאי: אם הם מאוימים, זה לא רק פגיעה בדמוקרטיה, זה לא פגיעה בשלטון החוק אלא זו פגיעה באותם אנשים שעושים מלאכתם נאמנה.

דוד אזולאי: לכן, גברתי היושבת בראש, אני מבקש ממך ואני מבקש מיושב ראש המרכז לשלטון מקומי את הדבר הכי פשוט: אני דורש ליישם את החוק ככתבו וכלשונו.

דוד אזולאי: ומי שאומר שאי אפשר ליישם את החוק הזה, שיקום ויגיד לי למה אי אפשר ליישם את החוק הזה.

דוד אזולאי: תודה.

מירי רגב: תודה רבה לך.

מירי רגב: חבר הכנסת יעקב אשר, בבקשה.

יעקב אשר: קודם כל, גברתי, תודה רבה על המהירות והזריזות בדיון הזה או סתם ככה, בכלל, צריך להגיד שאנחנו עומדים לעבוד קשה פה, בוועדת הפנים - -

מירי רגב: בוודאי.

יעקב אשר: - - להשיג את המרץ של יושבת הראש זה קצת קשה אבל אני מברך אותך על כך.

דוד אזולאי: אצל מירי רגב לא הולכים, רצים.

דוד אזולאי: רק תעשי טובה, בלוח זמנים אל תעשי לנו...

דוד אזולאי: תני לנו גם להיות מסודרים אתך.

יעקב אשר: ידידיי ראשי הערים, פקידים, ידידי, יושב ראש השלטון המקומי מר שלמה בוחבוט, חברי הכנסת, אני רוצה לפתוח בהחלמה שלמה ומהירה לידידנו ראש עיריית עכו, באמת אחד מראשי העיר המוצלחים בשלטון המקומי.

יעקב אשר: צריך גם להזכיר שלא רק הוא.

יעקב אשר: המקרה פה היה חמור ביותר אבל היה גם ניסיון לראש עיריית חדרה וניסיונות אחרים.

יעקב אשר: אני יכול לדבר במקום הזה, למרות שחברי כנסת תמיד מדברים על כל דבר ועל כל נושא, אבל כאן, במקרה הזה, אני יכול לדבר כראש עיר לשעבר, כאחד שמכיר את זה וגם כראש עיר שתקופה מסוימת היה מוגדר על ידי משטרת ישראל כמאוים ועברתי חוויה לא קלה עם ילדיי כראש עיר בחניון, אצלי מתחת לבית.

יעקב אשר: נמצא פה מנהל אגף הביטחון שלנו בעיריית בני-ברק, שזוכר את המקרה הזה היטב.

יעקב אשר: אני רוצה לומר דבר אחד: הנושא הזה הוא נושא קריטי.

יעקב אשר: הוא נושא קריטי לא רק כי מדובר פה בפיקוח נפש אלא בגלל שלדעתי גם האחריות של המשטרה היא אחריות.

יעקב אשר: המשרד לביטחון פנים חייב להיות חלק מהאחריות בענין הזה, אבל זה לא רק הפיקוח נפש.

יעקב אשר: זה יכול להרוס את השלטון המקומי מבפנים.

יעקב אשר: זה דבר שיכול לגרום לשיקול דעת מוטעה של ראש רשות שנמצא בלחצים, ואין ראש רשות שלא נמצא בלחצים כאלה ואחרים ויכול לגרום להחלטות שגויות, לדברים לא נכונים ובעצם פגיעה לא רק בשלטון החוק אלא פגיעה בתושבים בסופו של יום, כי כשאדם מרגיש שיש מישהו שאחראי על הביטחון שלו, זה נותן לו ביטחון עצמי והוא מפגין את זה כלפי חוץ.

יעקב אשר: בלחצים, קודם כל זה הביטחון העצמי.

יעקב אשר: דבר שני, אבטחה ראויה ונכונה היא בעצם גורם מרתיע.

יעקב אשר: הוא מרתיע אנשים שחושבים או אנשים כאובים, יש אנשים שנפגעים בגלל מעשה כזה או אחר של ראש רשות שפעל על פי חוק, אני מדגיש, והוא מרגיש כאוב ובאותו רגע הוא מתפוצץ.

יעקב אשר: וגם עידוד בחירה שעומדת בפני לחצים.

יעקב אשר: הדברים האלה הם דברים קריטיים, הם דברים שאני לא רוצה להשתמש בקלישאות, שלא נאמר אחר כך: ידינו לא שפכו את הדם הזה ולכן, לדעתי, האתגר שלנו זה להוציא את זה מהכוח אל הפועל.

יעקב אשר: לעשות את זה בצורה הכי אגרסיבית שאת יכולה לעשות, גברתי, ולהביא את הממשלה לממש את ההחלטות הקודמות.

יעקב אשר: נכון שיש הרבה מאד עניינים של מי צריך להיות שותף בענין הזה.

יעקב אשר: לדעתי, המשרד לביטחון פנים צריך להיות שותף.

יעקב אשר: חלקו בתקציב הזה צריך להיות חלק מסוים של הרשויות המקומיות אבל חלק שבהחלט ייקח בחשבון רשויות חלשות, שאינן יכולות לעשות את זה מול רשויות אחרות שיכולות, וגם רשויות חזקות לא צריכות לממן את זה באופן מלא.

יעקב אשר: המדינה היא חלק מהענין הזה.

יעקב אשר: זה אחריות של המדינה.

יעקב אשר: כמו שמגנים על שרים, כמו שמגנים על שגרירים, ככה צריך להגן על השגרירים של השלטון המרכזי, שזה השלטון המקומי.

יעקב אשר: לכן, צריך להוציא לפועל את ההחלטה שבעצם כבר יצאה אל הפועל ורק לא בוצעה בגלל ערר שהגיש האוצר.

יעקב אשר: מהערר הזה הכל נעצר.

יעקב אשר: בתקציב משרד הפנים יש היום 5 מיליון ו-5 מיליון כמו ששמענו.

יעקב אשר: זה כלום לא, זה לא נותן פתרון ולכן, אני מבקש שהוועדה החשובה הזאת תלווה את זה עד לסיום הסאגה הזאת, שהיא דבר מסוכן, לא דמוקרטי וגם פוגע בתושבים.

יעקב אשר: תודה רבה.

מירי רגב: תודה רבה לך אשר יעקב, יעקב אשר.

מירי רגב: לפני שאנחנו נכנסים לדיון, אני רוצה שנציג משרד האוצר יצטרף אלינו, שב ליד דוד אזולאי - -

דוד אזולאי: בא, שב לידי ותסביר לי למה עכבתם את החוק הזה.

קריאה: אתה עושה צחוק, אבל אם הם יעמדו לדין פלילי על זה שהם לא מיישמים את ההוראות של החוק אז ילמדו פה לקח.

קריאה: שיעמדו לדין פלילי - -

מירי רגב: פקידים יתחילו לשלם גם החלטות שלא מתבצעות.

מירי רגב: שמך יוסי עדס.

מירי רגב: בא תסביר לי בבקשה מהו סל אבטחה.

מירי רגב: בפירוט שאתה יכול לתת בשידור, מה מחיר סל אבטחה לראש רשות.

מירי רגב: אני רוצה לדעת מה התקציב של זה.

יוסי עדס: האמת שזאת שאלה מצוינת כיוון שאין היום סל אבטחה ואין הגדרת מחיר לסל אבטחה, מה שגם יוצר את כל הבעיה של התקצוב של הנושא הזה.

מירי רגב: זאת אומרת שאם יהיו תוך שבועיים קריטריונים של סל אבטחה, יימצא התקציב לאבטחה על ראשי ערים.

מירי רגב: רק שאני אבין.

מירי רגב: ..

יוסי עדס: לא יודע מה לגבי אם יימצא תקציב, אני רק אומר שזה חלק מהבעיה.

יוסי עדס: הבעיה היא שאין סל אבטחה.

יוסי עדס: המשטרה מגדירה צרכים והרשויות באות וקובעות עלויות.

יוסי עדס: העלויות האלה הן ממש לא עקביות בין רשויות ובעקבות כך גם הסכום שהוצג כ-35 מיליון הוא לא סכום שאנחנו יודעים לבוא ולומר בדיוק איך הוא נבנה - -

מירי רגב: כשמסבירים לי לאט אני מבינה.

מירי רגב: משטרה, שתכף תצטרפו אלינו לשולחן, קובעת את הצורך.

מירי רגב: השלטון המקומי קובע - -

יוסי עדס: הרשות באה ואומרת כמה עלות ליישם את אותם דברים נדרשים.

קריאה: זה לא רק הצורך, זה גם את האמצעים.

קריאה: ואז הרשות מתרגמת את זה לכסף.

מירי רגב: זאת אומרת שאמצעי אחד ברשות מסוימת זה X ואותו אמצעי ברשות אחרת זה X Y?

יוסי עדס: תלוי מה סל האבטחה.

מירי רגב: אני מדברת על אותו סל אבטחה.

מירי רגב: האם התקציב על אותו סל אבטחה התקציב הוא אותו תקציב?

קריאה: רק להבהיר את הפרוצדורה, כסגן ראש אג"מ לשעבר: הפורום קובע את הגדרת האיום.

קריאה: על פי הגדרת האיום נגזר סל האבטחה.

קריאה: סל האבטחה יכול להיות מניידת שתסתובב פעם בשבוע או פעם בשעה או כל הזמן או אבטחה צמודה שהולכת אתו 24 שעות.

קריאה: לכל דבר כזה יש את העלות שלו.

מירי רגב: מי קובע את העלות?

קריאה: העלות היא פחות או יותר אותו דבר.

קריאה: זה לא הסיפור.

קריאה: אם ייקבע שצריך להיות מאבטח צמוד 24 שעות, זה פחות או יותר אותם סכומים.

קריאה: הבעיה היא שהמשטרה לא קובעת או כן קובעת הצמדה של מאבטח, מי נושא בעלות.

קריאה: הרשויות צרות בענין הזה, הן לפעמים צריכות את הגדרת המשטרה - -

מירי רגב: בחוק יש התייחסות למי נושא בעלות?

מירי רגב: מי?

יוסי עדס: הרשות.

מירי רגב: זאת אומרת - -

קריאה: זה תלוי - - -

מרדכי כהן: לא, לא.

מרדכי כהן: חבר'ה, לא לבלבל בבקשה.

מרדכי כהן: הרשות היום מוגדרת כמי שנושאת בעלות.

מרדכי כהן: זה שמשרד הפנים עושה מאמצים, זה לא משנה את ההנחיה.

מרדכי כהן: זה מיליון שקלים לשנה, מירי.

מירי רגב: החוק בעצם העביר את זה לרשות עצמה.

מירי רגב: הוא תקצב אותם ולא צבע תקציב ממשרד האוצר - -

דוד אזולאי: משרד הפנים צריך לממן את הרשות המקומית.

מירי רגב: הבנתי את הענין.

מירי רגב: אז אם כך, נציג האוצר, אם רשות אמורה לתקצב את עצמה.

מירי רגב: ..

מרדכי כהן: שוב, נעשה תיקון בשנת 2010, שם נקבע שרשות מאשכול 1 עד 6 רשאית לבקש משר הפנים תקצוב לצורך אבטחה.

מרדכי כהן: בעקבות תיקון החקיקה - -

מירי רגב: כמה רשויות יש בין ר ל-6?

מירי רגב: כמה ראשי רשויות מאוימים שהוגדרו בין 1 ל-6?

מרדכי כהן: אני לא יודע.

מירי רגב: המשטרה יכולה להגיד?

מירי רגב: בואו תצטרפו לשולחן.

עופר שבתאי: 26 מעל רמה 1 - -

מרדכי כהן: ועוד 8 עובדי רשות.

עופר שבתאי: ועוד 8 עובדי רשות בכירים.

עופר שבתאי: אפשר להגיד - - מתוכם 8 בכירים.

מירי רגב: האוצר, אותן רשויות בין 1 ל-6 אמור לממן את הוצאות האבטחה?

יוסי עדס: אין קביעה כזאת שהאוצר אמור לממן את האבטחה.

יוסי עדס: כמו שאמרתי, בחוק נקבע שרשות זכאית לבקש משר הפנים השתתפות בעלויות האבטחה.

יוסי עדס: בעקבות כך נקבעה בסיכום בין משרד הפנים למשרד האוצר מסגרת של 20 מיליון, שמתוכה 10 מיליון יהיה על רשויות חזקות ו-10 מיליון בהשתתפות בין משרד הפנים והאוצר לצורך השתתפות באבטחת ראשי רשויות ברשויות חלשות.

מירי רגב: עד היום מימשתם את זה?

יוסי עדס: בהחלט כן.

דוד אזולאי: אפשר לדעת איזה רשויות, באיזה מצב סוציו-אקונומי?

מירי רגב: משרד הפנים תכף יתייחס לזה.

מירי רגב: הבנתי את משרד האוצר.

מירי רגב: משרד הפנים, מרדכי כהן, בא תציג לנו איך משרד הפנים רואה את זה.

מירי רגב: בסך הכל, משרד הפנים הוא האבא והאמא של ראשי הערים ולכם צריך להיות האינטרס הכי גדול שראשי הערים יוכלו לתפקד ולבצע את המשימות, בוודאי בקשר עם השלטון המרכזי ולממש את זכותם הדמוקרטית להיבחר ולבצע את החלטת הבוחר.

מירי רגב: האם תוכל להגיד לנו כמה רשויות יש בין 1 ל-6 ובאמת, איזה רשויות אלה.

מרדכי כהן: ראשית, לשאלה הראשונה שלך: מבחינתנו, מבחינת משרד הפנים, אנחנו רואים את זה גם בענין של תפקוד הרשות המקומית וגם בענין של הערך הדמוקרטי, מכיוון שקודם זה הוזכר.

מרדכי כהן: הערך הדמוקרטי, צריך להסביר למה יש צורך לאבטח את ראשי הרשויות ואת הדרג הנבחר אבל יש גם את ההתנהלות היומיומית.

מרדכי כהן: ככל שרשות, בוודאי הדרג המקצועי, מאוימים, בסופו של דבר הרשות מתפקדת פחות טוב ואנחנו מוצאים את הרשויות האלה בכלים אחרים, שעולים לנו הרבה יותר מעשרות מיליוני שקלים.

מרדכי כהן: זאת אומרת, גם מבחינה כלכלית, הנזק שנגרם עלול להיות כבד יותר מאותם עשרות מיליוני שקלים.

מרדכי כהן: עכשיו אתקן את יוסי: נכון, יש הסכם עם האוצר בעקבות אותו תיקון של 10 מיליון שקלים, זה 5 ו-5.

מרדכי כהן: 10 מיליון השקלים האחרים זה בעצם לאותן רשויות חזקות, נטולות מענק, שמממנות מכספן את האבטחה.

מרדכי כהן: המשרד לביטחון פנים, שיציג בהמשך, יעשו את ההערכה שלהם.

מרדכי כהן: הם הגיעו למסקנה, על פי אותן דרגות איום, 1-6, הצרכים וכולי, שבעצם מה שנדרש היום כדי לספק את מלא האבטחה לאותן רשויות שאינן חזקות – 35 מיליון שקלים.

מרדכי כהן: זה אומר שהפער בין ה-10 הקיימים ל-35 מיליון שקלים הוא 25 מיליון שקלים.

מרדכי כהן: גם פה צריך להבין מה המשמעות.

מרדכי כהן: זה לא שיש שיפוי תקציבי.

מרדכי כהן: זה בעצם משרד הפנים, הקסם הזה ממקורותיו.

מרדכי כהן: אין קסם כזה.

מרדכי כהן: הוא לוקח מצרכים אחרים, לא פחות חשובים כיוון שהוא תופס את עצמו אחראי לביטחונם של ראשי הרשויות ומממן את הפעולה הזאת.

מרדכי כהן: אין לזה שיפוי תקציבי, זה על חשבון דברים אחרים וצריך שיהיה לזה תקציב מקורי, לאותו סעיף.

מירי רגב: אתם פניתם עכשיו, במסגרת החדשה, לשר האוצר?

מרדכי כהן: שר הפנים החדש, אותה הצעת מחליטים שהוא מבקש לקדם, אומרת בדיוק את אותו דבר.

מרדכי כהן: אומרת שהאוצר יעמיד את אותו תקציב נדרש בין אם ממקורות המשרד לביטחון פנים ובין אם ממקורות אחרים אבל יעמיד את אותו תקציב נדרש תוספתי.

מרדכי כהן: כמו כן, לא התייחסו לענין הזה קודמיי: מעבר לתקציב, יש בעיה נוספת.

מרדכי כהן: המשרד לביטחון פנים הוא הגורם המקצועי ולא משרד הפנים.

מרדכי כהן: נוצר מצב שבצורת הפעולה שהם ממליצים, והרשות מתקשרת עם יועץ אבטחה שמתרגם את הדרישות שהמשרד לביטחון פנים קבע, ואכן, יש בעיות מכיוון שיועץ אבטחה אחת מתמחר בצורה א' ויועץ אבטחה אחר מתמחר בצורה אחרת, וזה לא נכון מה שנאמר שזה די אחיד.

מרדכי כהן: גם את הנושא הפרוץ הזה צריך להסדיר.

מרדכי כהן: בהצעה שלנו המלצנו להקים צוות על ידי נציגים - -

מירי רגב: מה הבעיה שיהיה צוות אחד של השלטון המקומי שייתן המלצות לכולם?

מרדכי כהן: יפה, זה בדיוק הרעיון, שיקבעו קריטריונים אחידים, סל מאד ברור ולא כל יועץ יעשה את הבדיקות שלו.

מרדכי כהן: יותר חשוב מזה, שמי שילווה את זה באופן מקצועי זה המשרד לביטחון פנים.

מרדכי כהן: הם יעשו את הבקרות על התכנים המקצועיים.

דוד אזולאי: ומי יממן את זה?

מרדכי כהן: אמרתי שהאוצר יעמיד את התקציב - -

מירי רגב: הוא אומר שהוא רוצה את הפער של - -

דוד אזולאי: למי הוא יעמיד את הכסף?

דוד אזולאי: למשרד הפנים?

דוד אזולאי: המשרד לביטחון פנים?

דוד אזולאי: למי?

יצחק רוכברגר: תעביר את זה ישר לחברת קדישא, חבל על הזמן...

מרדכי כהן: ההערה לא היתה צינית.

מרדכי כהן: הכוונה היא שהתקציב הזה יועמד לטובת משרד הפנים על פי אותו מנגנון שיקבע.

מרדכי כהן: הרי יקום צוות שמשותף לשלושת הגופים - -

מירי רגב: יקום צוות בין-משרדי.

מרדכי כהן: - - יקבע את הקריטריונים.

מרדכי כהן: תהיה ועדת משנה שכל רבעון תעשה בקרה על ההחלטות, תראה אם יש צרכים נוספים - -

יעקב אשר: כי זה משתנה כל הזמן.

מרדכי כהן: יכול להיות.

מרדכי כהן: לכן, המנגנון שאנחנו הצענו זה לא מנגנון קבוע.

מרדכי כהן: יש מנגנון קבוע שקובע את הקריטריונים וצוות שעושה בקרה ובודק אם יש צרכים נוספים ומעדכן אחת לרבעון את המצב.

מרדכי כהן: את הזכרת קודם את ראש העיר לנקרי.

מרדכי כהן: צריך להבין שוב פעם מה משרד הפנים עשה.

מרדכי כהן: לאור המצב הקשה, היינו צריכים להעמיד חצי מיליון שקל מידית, אז "גירדנו" את זה מיתרות פה ושם של 2011 כדי לעמוד בדרישות של המשרד לביטחון פנים.

מרדכי כהן: המצב פה הוא מצב הזוי שבעצם משרד הפנים עושה מאמצים מהיקב ומהגורן לדרישות שהמשרד לביטחון פנים קובע, כשאין לו את היכולת התקציבית לכך.

דוד אזולאי: אבל למה לא קרה שהקימו את אותה ועדת משנה כבר לפני שנתיים, מאז שהחוק עבר בקריאה שלישית.

דוד אזולאי: למה לא יישמו את החוק הזה בהקמת ועדת משנה שהיתה אמורה לתת - -

מירי רגב: כי אף ראש עיר לא נפגע מאז.

מירי רגב: אני אומרת את זה בציניות.

מירי רגב: ..

דוד אזולאי: מאז כן היה מישהו, ראש עיר מסוים נרצח.

קריאות: ראש עיריית קלנסואה נרצח.

קריאה: אבל בגלל שהוא ערבי אז לא עשו מזה רעש.

מירי רגב: לא, אל תגיד את זה.

דוד אזולאי: קיימנו מיד דיון בוועדה, אני קיימתי דיון בוועדה מיד לאחר המקרה הזה.

מרדכי כהן: מצד שני, ישנן רשויות מקומיות שהיד קלה על ההדק, סליחה על הביטוי, והתרגום - -

מירי רגב: לא הרשות צריכה לקבוע את זה.

מירי רגב: זה כמו לתת לחתול לשמור על השמנת.

מירי רגב: מרדכי, הדברים שאתה אומר מאד מקובלים עלי.

דוד אזולאי: הערה קטנה: אני מבקש ממך לקבוע זמן מתי תקום ועדת משנה ולקבל החלטה לוועדה כדי שלא ימות עוד ראש עיר, חס ושלום.

מירי רגב: אני אסכם את זה.

מירי רגב: בסדר.

מירי רגב: המשרד לביטחון פנים, קום בבקשה ותציגו מה עמדתכם.

מירי רגב: אני רוצה שאתה תתייחס להצעה שאמר כאן מרדכי כהן, להקים צוות בין-משרדי, שהצוות הזה ואתם תקבעו את הצרכים על פי האיומים שיש על כל ראש עיר נבחר ותכף נסכם תוך כמה זמן.

מירי רגב: אתם תקבעו את העלות ולא ראש עיר יקבע מה העלות ומה הנגזרת.

מירי רגב: אתם תקבעו את זה ואתם תוודאו ותיישמו את זה.

עופר שבתאי: צריך לזכור שזה תלוי בסל האבטחה.

עופר שבתאי: תלוי מאד במה הוא מאוים, איך הוא מאוים, מה רמת האיום.

עופר שבתאי: אני אעשה קצת סדר: בעיקרון, מי שקובע היום את רמת איום בסל האבטחה לראשי רשויות, שבמשטרת ישראל זה קטגוריה ב', זה סממ"ז (סגן מפקד מחוז) של אותו מחוז.

עופר שבתאי: הוא קובע את רמת האיום.

עופר שבתאי: יש לנו רמות איום מ-1 עד 6, ש-6 זו הרמה הגבוהה ביותר ורמת איום 1 זה מתוקף תפקיד.

עופר שבתאי: מפכ"ל המשטרה הוא מתוקף תפקידו כרגע מאוים.

עופר שבתאי: את סל האבטחה גם קובע הסממ"ז, על סמך המודיעין והחקירות שיש לו.

עופר שבתאי: יש לו איום חמור אז הוא נותן מאבטח צמוד.

עופר שבתאי: יש איום פחות, אז הוא נותן רק סיורי ניידות.

עופר שבתאי: 1 עד 6.

עופר שבתאי: כמה פרמטרים: 1.

עופר שבתאי: נכון, היום אין ספק שבאמת מדובר בתופעה וקיימת החמרה.

עופר שבתאי: אני רואה את זה גם לפני הבחירות.

עופר שבתאי: החוק לגבי ראשי רשויות נכנס לתוקף ב-1.1 והוא אומר שמשטרת ישראל תנחה את הרשויות בנושא האבטחה לאישיות מאוימת וכולי, אבל צריך לזכור שמשטרת ישראל היא גוף מנחה, שההנחיה הזאת אמורה להתממש על ידי הרשות המקומית.

עופר שבתאי: משטרת ישראל מבצעת, נכון להיום, לאחר שראינו שהתופעה קצת מתגברת, פעמיים בחודש דיון מאוימים לראשי רשויות.

עופר שבתאי: ההנחיות מהערכות המצב זה רמת האיום וסל האבטחה שמועברים לקב"ט העירייה ולראש הרשות, שמחויבים לממש את אותה הנחיה.

עופר שבתאי: מדור מאוימים במטה הארצי, שאליו אני שייך, וקציני מאוימים במחוזות מבצעים באופן שוטף, ויש לנו רשימות לגבי זה, בקרות ותרגילים לגבי כל נושא האבטחה של ראשי הרשויות המאוימים.

עופר שבתאי: ראוי לציין שיש מקרים בהם ראשי רשויות לא מממשים את ההנחיות - -

מירי רגב: כי אין להם כסף לשלם את זה.

עופר שבתאי: יפה.

עופר שבתאי: בתחילת השנה היינו באמת בסיור בקרה כללי של ראשי רשויות.

עופר שבתאי: רוב אלה שלא מימשו זה מחוסר תקציב, זאת הסיבה.

עופר שבתאי: לגבי נתונים, אמרתי קודם: נכון להיום, גם בגלל הסיבה ש - -

דוד אזולאי: אם זה היה שר בממשלה, זה גם היה עובר?

עופר שבתאי: שר בממשלה זה השב"כ.

עופר שבתאי: אגיד לך משהו: לדעתי האישית, ראש רשות, הסיכוי שהוא יהיה מאוים הוא בהרבה יותר גבוה משר.

קריאה: אז אולי הגיע הזמן שהמשטרה, במקום להנחות ולעשות דיונים תתחיל לשמור גם.

עופר שבתאי: זו החלטת ממשלה.

עופר שבתאי: אז כיום הגדרנו את כולם ברמת איום 1 בגלל המצע הקיים מתוקף תפקיד, שזה הגדרה בעדיפות בקריאות מוקד, כניסה למערכת מוקדים, מה שנקרא יותר רגישות בנושא החקירתי, המודיעיני.

עופר שבתאי: כמו שאמרתי, 26 ראשי רשויות מאוימים ברמות גבוהות.

עופר שבתאי: לסיכום – משטרת ישראל היא בעצם גוף מנחה, וזה על פי החלטת ממשלה.

עופר שבתאי: היא מבצעת בכל יום, כל עובד ציבור, משטרה, עובד ציבור, פעולות של מודיעין וחקירות על מנת להבין את רמת האיום ולבצע את הטיפול בסיפור הזה.

עופר שבתאי: וכמובן, אם יש משהו חריג, אנחנו לא מחכים לדיון מאוימים שהוא חודשי או דו-חודשי, אנחנו מבצעים ישר דיון מאוימים מיוחד ומבצעים רמת איום, סל אבטחה ומשנים את הסטטוס.

עופר שבתאי: כמובן, אנחנו בקשר שוטף עם ראשי הרשויות ועם הקב"טים לצורך מימוש סל האבטחה.

מירי רגב: תודה רבה.

מירי רגב: ידבר עכשיו יו"ר השלטון המקומי שלמה בוחבוט ולאחר מכן, חבר הכנסת דב חנין.

2186: גברתי היושבת ראש, אני רוצה להודות לך על המפגש הזה, על הישיבה החשובה שנעשתה במהירות.

2186: לחבריי דוד אזולאי ויעקב אשר, שהעלו את הנושא.

2186: הנושא הוא נושא כבד ביותר.

2186: אני מצטער שמדינת ישראל לוקחת את זה בקלות רבה.

2186: ראשי הערים נמצאים בחזית לא פשוטה.

2186: אני שואל שאלה, ואני פונה אליכם כחברי כנסת חדשים, ואני לא יכול לבוא אליכם בטענות.

2186: הטענות שאני בא הן קודם כל לאלה שישבו קודם, לשרים , לראשי הממשלה, שלוקחים את זה בקלות רבה.

2186: ראשי הערים מבצעים את עבודתם נאמנה.

2186: אני אתן לכם דוגמה פשוטה: לפני שבוע וחצי מנהל מקרקעי ישראל הרס בית ברהט מבלי להודיע לראש העיר, מבלי לשתף את ראש העיר.

2186: ראש העיר הרים לי מיד טלפון ושאל: שלמה בוחבוט, מה אני עושה?

2186: אני אברח מהעיר?

2186: איך לא מודיעים לי?

2186: זה דבר שיכול לגרום לאותו ראש עיר שיירו בו בלילה.

2186: ראשי הערים שמאוימים, ואתן לכם דוגמה: יש פה כמה ראשי ערים מאוימים ביניהם איציק רוכברגר, מאיר יצחק הלוי.

2186: על מה?

2186: על זה שראש עיריית אילת רוצה לפרק את אותם קיוסקים שנבנו בניגוד לחוק?

מאיר יצחר הלוי: זה לבצע הוראה של בית משפט.

2186: אז לצערי, אתמול נתן הנחיה היועץ המשפטי לממשלה שנושא ועדת בנין ערים יטופל על ידי ממשלת ישראל.

2186: אני רוצה לראות שמישהו מהממשלה יבוא לפרק צריף או מבנה שנבנה בניגוד לחוק.

2186: הנושא הזה, ואני מזהיר ואני פונה אליכם כחברי כנסת, ואני מזהיר את ממשלת ישראל, שלא יקרה מצב, חס וחלילה, שירצחו ראש עיר בישראל, והאלמנה והיתומים יבואו לוועדת הפנים ויעשו הפגנת שביתה מול משרד ראש הממשלה.

2186: אני רוצה לשאול אתכם איך אתם תוכלו להסתכל לאלמנה וליתומים בעיניים?

2186: לא תוכלו להסתכל.

2186: מדוע?

2186: כי ממשלת ישראל לא עשתה מספיק.

2186: אני אומר לך, מירי, זה מרגיז.

2186: היינו בישיבה מאד רצינית לפני שנפגשנו כאן.

2186: עם כל הכבוד לפקידות, ואנחנו אוהבים את הפקידים אבל עם כל הכבוד, פקיד לא יכול לנהל את המדינה.

2186: איפה השרים?

2186: איפה שר האוצר?

2186: השר נאמן, שר המשפטים, התנגד בוועדת שרים לחקיקה בנושא החוק שהוגש על ידי דוד אזולאי.

2186: גם האוצר לא רוצה להעביר את התקציב.

2186: תגידו לי, אני שואל אתכם שאלה: אני שומע את משרד הפנים, הוא צודק.

2186: רק מרדכי כהן שכח לומר שאת הכסף שהוא צריך לקחת הוא לוקח מאתנו, הוא לוקח מאותו תקציב של מענקי איזון.

2186: ואני שואל את הנציג של האוצר: 10 מיליון שקל?

2186: על מה אתם מדברים?

2186: 29 ראשי ערים מאוימים במדינת ישראל, מדינה דמוקרטית.

2186: אתם לא מבינים שהמאבק הזה הוא נגד הדמוקרטיה הישראלית?

2186: אם יורים בראש עיר ורוצים לרצוח אותו – רוצחים את הדמוקרטיה, וכאילו לא קורה שום דבר.

2186: אני מאמין, מירי, שאם לא תשבי עם שר הפנים ושר האוצר ותקחי אתך את דוד אזולאי ואת יעקב אשר, הנושא הזה לא יגמר.

2186: בישיבה הזאת ראינו את הוויכוח בין הפקיד הזה לפקיד אחר, אני מדבר על הישיבה הקודמת.

2186: עם כל הכבוד, יש נושאים מרכזיים במדינה ואי אפשר לדחות אותם.

2186: אנחנו לפני שבועיים עשינו שביתת שבת של כל ראשי הערים.

2186: אני קורא ליושבת הראש, אני קורא לראש הממשלה, אל תתנו שאלמנה וילדים קטנים ישבו כאן, בוועדה, ויבכו.

2186: איך אתם תסתכלו עליהם?

2186: ראינו את ניצולת השואה אתמול או שלשום, מה היא אמרה.

2186: המדינה הזאת לפעמים לא יודעת לטפל בנושאים מרכזיים.

2186: תודה מירי.

מירי רגב: תודה רבה לך שלמה.

מירי רגב: חבר הכנסת דב חנין ולאחריו, מאיר יצחק הלוי.

דב חנין: תודה רבה גברתי יושבת הראש.

דב חנין: אני מצטרף לברכות על קיום הדיון הזה וגם לחבריי דוד אזולאי והרב אשר, שיזמו אותו אבל אני חושב שכולנו צריכים להיות באווירה של מלחמה בדיון הזה, לא פחות מזה, כי אנחנו כבר נמצאים במלחמה הזאת.

דב חנין: ראשי הערים שנמצאים בשטח, אותם 29 מאוימים שברשימה, כי יש מאוימים שעדין לא ברשימה, הם כבר מבינים על מה אנחנו מדברים.

דב חנין: אנחנו נמצאים במציאות בלתי נסבלת.

דב חנין: אני רוצה להביע הרבה הערכה לאנשים שמוכנים לקחת על עצמם את האחריות ולהיות ראשי ערים כי קשה מאד לנהל והייתי אומר בלתי אפשרי לנהל מערכת כשאתה נמצא תחת איומים, וכל החלטה שתקבל או לא תקבל, אתה או בני משפחתך או ילדיך או מישהו עלולים להיפגע מהדבר הזה, וזה דבר בלתי נסבל.

דב חנין: גברתי יושבת הראש, אנחנו נמצאים כמה חודשים לפני בחירות, ואנחנו נמצאים במצב שבו אנשים לא רוצים לקחת על עצמם את התפקיד הזה.

דב חנין: אם רואים שיש רשימה כזאת של ראשי עיר מאוימים, למה שאנשים יכנסו לזירה הזאת?

דב חנין: יש איומים לא רק על ראשי ערים, יש גם איומים על מועמדים לתפקיד - -ל

יצחק רוכברגר: דב, זה יותר גרוע.

יצחק רוכברגר: עבריינים מריצים מועמדים.

יצחק רוכברגר: על מה אתה מדבר?

דב חנין: עוד יותר גרוע.

דב חנין: נכון, אתה צודק.

דב חנין: ולכן, אני מצטרף לאמירה שלך, אדוני, יושב ראש מרכז השלטון המקומי.

דב חנין: אנחנו מדברים לא פחות מאשר על איום ממשי על הדמוקרטיה, וככה צריך להתייחס לזה.

דב חנין: מתוך נקודת המוצא הזאת אני חייב לומר שאני חולק על כיוון הפתרון שהסתמן פה, בדיון.

דב חנין: עם כל הכבוד, ויש לי הרבה הערכה לכל האנשים ולמקצועיות שלכם, אבל אני חושב שאנחנו חייבים להתייחס לסוגיה הזאת במדרגה אחרת לגמרי.

דב חנין: אנחנו מדברים על השלטון המקומי.

דב חנין: תמיד כשמדברים על השלטון המקומי שמים את הדגש על המילה השנייה: "המקומי".

דב חנין: הוא אכן שלטון מקומי אבל לא פחות לשים דגש על המילה הראשונה: "שלטון".

דב חנין: יש איום על השלטון, על בעלי תפקידים בשלטון של מדינת ישראל ברמה המקומית.

דב חנין: מאיימים עליהם ופוגעים בהם ומתקיפים אותם, והדבר הזה הוא דבר שהמדינה צריכה להתייחס אליו.

דב חנין: מה זה פה?

דב חנין: מה קורה פה?

דב חנין: אנחנו היינו יכולים להעלות על הדעת, גברתי יושבת הראש, שמישהו יאיים על חבר כנסת או על שר בממשלה?

דב חנין: אז היו אומרים: בסדר, אנחנו נתקצב איזה שהוא תקציב וחבר הכנסת, מתוך תקציב הקשר לבוחר, יוכל לממן איזה שהוא - -

יעקב אשר: אל תיתן להם רעיונות.

דב חנין: לא, לא.

דב חנין: אני שומע את הדברים והרי ברור לכם שזה מצב אבסורדי.

דב חנין: אף, אחד לא היה מעז להעלות את זה על דעתו לרגע אבל כשמדובר בראשי עיריות, כנראה שהכל עובר.

דב חנין: אז אני אומר ברמה העקרונית, קודם כל, שזה חלק ממדינת ישראל.

דב חנין: כשאתם ממלאים את התפקיד שלכם בעיריות, אתם חלק מהמדינה והמדינה צריכה להגן עליכם.

דב חנין: אני חושב שאסור לנו להפריט את האחריות ולגלגל אותה על הרשות המקומית ועל קופת הרשות המקומית.

דב חנין: אחר כך מתחילים להסביר שמשרד הפנים מתווכח עם הרשויות המקומיות ומשרד הפנים יתקצב מתקציבו, שממילא אין לו תקציב לרשויות מקומיות כמו שצריך.

דב חנין: איפה אנחנו נמצאים?

קריאה: אבל זאת ההצעה.

דב חנין: לכן אני אומר שקודם כל, ברמה העקרונית, אסור להפריד את האחריות הזאת.

דב חנין: זו אחריות של המדינה, בוודאי להגן על הדמוקרטיה ולהגן על בעלי התפקידים בשלטון.

דב חנין: ברמה שנייה: הרמה התקציבית.

דב חנין: ברמה תקציבית זה לא יכול להיות לא מקופת משרד הפנים ולא מקופת הרשויות המקומיות, בטח לא רשויות מקומיות עניות.

דב חנין: מה, ראש הרשות יגיד לאנשים: עכשיו אני לא פותר לכם את בעיית הביוב כי אני מטפל באיומים שיש עלי?

דב חנין: באיזה מצב בלתי אפשרי אתם מעמידים את ראשי הערים?

דב חנין: באמת.

דב חנין: לכן, הדרישה שלי, ואני חושב, גברתי שזה מה שאנחנו צריכים לדרוש, שהמדינה תיקח את האחריות.

דב חנין: יש משטרה בישראל, ואם המשטרה צריכה תוספת תקציב – ניתן תוספת תקציב ומה שצריך כדי שיגנו כמו שצריך על ראשי הרשויות ואז תיפתר שאלת המימון ותיפתר שאלת המקצועיות.

דב חנין: אני לא רוצה חברות אבטחה שייעצו כי בשביל זה יש לי משטרה מקצועית והיא יודעת מה צריך ומה לא צריך.

דב חנין: מה, נתחיל עכשיו לתאם בין גורמי אבטחה ויועצי אבטחה וויכוחים?

דב חנין: יועץ האבטחה הראשון אמר ככה ויועץ האבטחה השני אמר ככה?

דב חנין: מה אנחנו עושים עם זה?

דב חנין: לכן, גברתי יושבת הראש, אני חושב שזאת צריכה להיות הדרישה שלנו, ואני מקווה שנלך בכיוון הזה כי חייבים לעשות פה שינוי גדול ומהיר.

מירי רגב: תודה רבה.

מירי רגב: אבי נעים, יושב ראש ועדת ביטחון של השלטון המקומי ולאחר מכן, חבר הכנסת דוד צור.

אבי נעים: קודם כל, כמובן, ברכות לתפקיד, מירי, ואני מקווה שהדיונים יעברו למישור פרקטי.

אבי נעים: לפי הלוגיקה של קביעת רמת האיום, שמעון לנקרי לא היה צריך לנסוע עם מאבטח באותו ערב והוא כמעט נרצח.

אבי נעים: רוצה לומר שאין ראש רשות אחד מתוך 260 ראשי הרשויות, שלא מאוים.

אבי נעים: אנחנו נמצאים בממשק היומיומי בכל ההיבטים המסוכנים.

אבי נעים: אם זה צווי הריסה, אם זה צווי פינוי, אם זה היתרים, אם זה רישיונות עסק והממשק שלנו, כפי שאמר קצין המשטרה רב פקד, הוא הרבה יותר מאיים מאשר דרגים אחרים עם הכבוד שאנחנו נותנים להם.

אבי נעים: העלות, לסבר את האוזן, היא סביב המיליון שקלים של ראש רשות מאוים אחד בשנה ברמה 6, שזה סביב המיליון, מיליון וחצי שקלים.

אבי נעים: את זה אני יודע מחיתוכים ויש לי הרבה אנשים שמהם אני מקבל את הנתונים: גולברי, לסרי, מרים פיירברג, אפי דרעי, רמזי ג'רייסי, כולם חטפו רימוני רסס.

אבי נעים: ירו על ראש עיריית ג'ת, ג'קי סבג, חיים אביטן, פיני בדש, יריות ורימונים.

אבי נעים: מה ההבדל בין השריפה האדירה שהיתה בכרמל כמה שנים לפני?

אבי נעים: שפה מתו אנשים וזה כל ההבדל.

אבי נעים: כל רצף האירועים שאני מדבר עליהם זה דברים שקרו ואנשים כמעט נרצחו.

אבי נעים: נבחרי הציבור במדינת ישראל, בדמוקרטיה, אבל לא קרה כלום.

אבי נעים: היום הדיון הציבורי התעורר כי סנטימטרים בודדים השאירו את ראש עיריית עכו בחיים, וכמעט והוא נהרג.

אבי נעים: ושוב, אני אומר שלפי הלוגיקה של רמת האיום, הוא בכלל לא היה צריך להיות מאובטח.

אבי נעים: משטרת ישראל היא זו שצריכה לטפל בנושא הן בהיבט של קביעת הסל, הן בהיבט האבטחה הפיסית.

אבי נעים: עסקתי בזה 16 שנים ותאמינו לי, אני מומחה לנושא האבטחה.

אבי נעים: יש עוד חצי שנה בחירות וכל נבחר ציבור במדינת ישראל צריך לקבל התייחסות הן בבית שלו, הן במשרד שלו, הן תדריך, ואם הוא מאוים ברמה יותר גבוהה – אז מאבטח.

אבי נעים: אנחנו לא רוצים מאבטחים, אגב.

אבי נעים: הדבר האחרון שראש רשות רוצה זה מישהו שילך אחריו.

אבי נעים: אגב, זה גם לא טוב לדמוקרטיה.

אבי נעים: אנחנו רוצים להיות שבדיה ולנסוע על אופניים ברחוב.

אבי נעים: זה מה שאנחנו רוצים.

אבי נעים: אבל כרגע, יש איומים שצריך להתייחס אליהם.

אבי נעים: ועדת השרים שישבתי בה, ואני חייב להגיד באומץ רב מצד אלי ישי, העבירה את ההחלטה שיתקצבו את השלטון המקומי ב-35 מיליון שקלים ל-3 שנים.

מירי רגב: זה היה בהמשך להצעת החוק שעברה.

אבי נעים: נכון.

אבי נעים: ויעקב נאמן כמובן התנגד כי הקואליציה והאוצר העבירו החלטה להתנגד.

אבי נעים: אלי ישי באומץ רב העביר את זה אבל זה לא יושם כי לשר האוצר יש את הסמכות לערער על ההחלטה, וההחלטה הזאת לא בוצעה.

אבי נעים: עכשיו מה קורה?

דוד אזולאי: אני לא מבין את הדבר הזה שמחוקקים חוק ולא מיישמים אותו.

אבי נעים: עכשיו, מה קורה?

אבי נעים: כמו ששמעת, יושבת ראש הוועדה, הרוב המוחלט של ראש הרשויות המאוימים הם מהמגזר הערבי ומרשויות חלשות.

אבי נעים: אותן רשויות שממילא מצבן הכלכלי הוא בלתי נסבל, אז באים ואומרים: אנחנו מנחים אתכם ואתם תוציאו מתקציבי הרווחה, כמו שאמר שלמה בוחבוט ששמענו אתמול פה גברת שהרעידה את המדינה.

אבי נעים: תוציאו מתקציבי החינוך, תוציאו מהתקציבים השוטפים שלכם ותאבטחו את עצמכם.

אבי נעים: לא יקום ולא יהיה.

אבי נעים: זה לא דבר שיכול לעבור.

אבי נעים: תראו, אנחנו התרגלנו לנהל מלחמות כי רעידות אדמה וטילים כבר נופלים עלינו ואנחנו צריכים גם לנהל את המלחמות במדינה.

אבי נעים: צריך להבין שבסופו של דבר האחריות לחייהם ולביטחונם של נבחרי הציבור היא בשלטון המרכזי.

אבי נעים: משטרת ישראל בדמוקרטיה היא הגוף שתפקידו לפעול בכוח ולהקנות לנו את היכולת לעבוד.

אבי נעים: עוד דבר אחד לסיום: עוד חצי שנה יש בחירות.

אבי נעים: השטח הולך ומתחמם אגב, לא רק בזירה הפיסית.

אבי נעים: תפתחו כל רשת חברתית, תפתחו את הפייסבוק ותראו את כל הקבוצות, את ההסתה.

אבי נעים: כמו שאתם עובדים מול פדופילים במשטרה, תפעלו מול אנשים שמסיתים לשנאה ולאלימות גם שם.

אבי נעים: הילדים שלנו נמצאים שם.

אבי נעים: הילדים שלנו נחשפים לזה ובסופו של דבר, הדברים האלה יובילו לזה שנבחר ציבור וגם הפקידות הבכירה, חייבים לומר, שמוציאה הלכה למעשה את ההנחיות, גם היא מאוימת.

דוד אזולאי: משאירים את השלטון המקומי לעבריינים.

דוד אזולאי: אתה יכול להגיד את זה, חייבים להגיד את זה.

מירי רגב: תודה רבה לך.

מירי רגב: דוד, אנחנו חייבים להתקדם.

מירי רגב: חבר הכנסת דוד צור ולאחריו, מאיר יצחק הלוי.

דוד צור: מכיוון שהנושא הזה כל כך מוכר וידוע ועלה כל כך הרבה פעמים, יש פה ערבוב של מושגים.

דוד צור: אז אני לא רוצה לדבר על החשיבות של הענין כי כולנו פה באים מאותה צלחת ואני, כמפקד מחוז, לא היה לי את שיקול הדעת הרבה פעמים ואיציק עצמו עבד ויודע את הנושא הזה, אז הייתי מכריח את הרשות לשים את האבטחה כי בסופו של דבר רמת האיום אכן נקבעת על ידי משטרת ישראל וכך זה צריך להישאר כי בידיה המודיעין.

דוד צור: המשטרה צריכה לעשות הכל לסכל את האירועים האלה עוד טרום האירועים.

דוד צור: זה נכון מה שאמרת, נושא המודיעין והחקירות חייב להיות הרבה יותר נחוש וממצה וצריך למנוע את האירועים האלה לפני.

דוד צור: לענין האבטחה – סל האבטחה שנקבע, וכמי שפעמיים היה מאוים בחייו, כמעט שנה שלמה הסתובבתי עם מאבטחים צמודים, משטרת ישראל נשאה בעלויות האבטחה שלי.

דוד צור: כך גם במשטרת ישראל, וזה נתון שלא עלו פה כי הוא לא רלוונטי לדיון הזה, אבל יש עשרות ואם לא יותר מזה רכזי מודיעין ומפקדים מאוימים כי החיכוך שלהם אל מול ראשי ארגוני פשע, עבריינים וכן הלאה זו סוגיה בפני עצמה.

דוד צור: יש הרבה מאד סקטורים מאוימים.

דוד צור: לענין מה צריך לעשות?

דוד צור: לדעתי, בפרקטיקה, החוק שחבר הכנסת אזולאי דיבר עליה, היא פרקטיקה חשובה שהיא סוגיה תקציבית נטו.

דוד צור: אני אומר למר מרדכי ממשרד הפנים: מה שצריך לעשות זה שמשרד האוצר יתקצב את הסוגיה הזאת של אבטחה את השלטון המקומי.

דוד צור: אבי, זה צריך לנחות אצלך.

דוד צור: לענין הקריטריונים ולענין השונות: אין דבר כזה, תוציאו מכרז ויהיו שתיים שלוש חברות שעוסקות באבטחה, וזה הפתרון בטווח המיידי.

דוד צור: יהיו 30, 35 מיליון שקל, זה תקציב שמשרד הפנים אמור לפקח עליו.

דוד צור: משטרת ישראל היא לא חברת אבטחה, היא כן רגולטור.

דוד צור: זה בטווח המיידי.

דוד צור: בטווח הארוך, אני מסכים עם מה שאמר דב בקטע הזה.

דוד צור: אגב, השר גנדי ז"ל, ממש שבוע לפני שהוא נרצח ב-2001, הוא היה בעד הקמת רשות לאבטחה לאומית, שתיקח על עצמה את כל נושאי האבטחה.

דוד צור: מוסדות ציבור, אבטחת מוסדות חינוך, ראשי רשויות ועוד הרבה מאד סוגיות שבאות פה לפתחנו.

דוד צור: ולכן, ב"לונג ראן" זו צריכה להיות המגמה, אם כי זו החלטת ממשלה מאד דרמטית, והיה ותהיה, לדעתי גם תחסוך הרבה מאד כסף.

מירי רגב: תודה רבה לך.

2186: אנחנו חייבים להתנצל כי יש לנו פגישה עם היושב ראש.

2186: סליחה.

מירי רגב: מאיר ולאחריו איציק ואנחנו מסכמים את הדיון.

30797: בקצרה אגיד: כמי שיש לו את הזכות המעורערת מאד להיות מאובטח כבר בסבב שני כתוצאה מרימונים, חזיזים, תרנגולות שחוטות, נרות נשמה ובלי עין הרע מכל מיני דברים וסוגים, אני רוצה להגיד את מה שמטריד אותי: הניסיון האחד זה הרצון מצד גורמים עבריינים לשבש את שיקול הדעת החוקי שלי כי ממה נפשך?

30797: זה קורה כאשר אנחנו מקבלים שיקול דעת שבא להגן על החוק ויש גורמים שמנסים לשבש את שיקול הדעת.

30797: דבר שני, אמר כאן ידידי רוכברגר, יש כאן רצון ברור, ואני ממליץ שכולם יבינו את זה, להחדיר גורמים פליליים למסדרונות השלטון המקומי, ואני אומר את זה בוודאות מלאה, על ידי זה שלוקחים אוכלוסיות שמכבדות חוק וינסו להחדיר את האוכלוסיות העברייניות לתוך השלטון המקומי, כי יש בו הרבה מאד צמתים שאפשר דרכן להתעשר ולנצל וכל מה שרק תרצו ולכן, אני חושב שצריך ברמה המודיעינית לראות כבר היום מי הגורמים שמנסים להיכנס לאותם צמתים או להשתלט על אותם צמתים.

30797: דבר נוסף: אני רוצה להגיד ברמה של חקיקה: יש איתותים של איומים, ואני מצטער שאני סוחב ניסיון של כמה שנים כמאוים.

30797: יש איתותים שצריך לראות איך מיצרים מנגנוני ענישה כבר בהיותם.

30797: אני יכול להגיד לכם שמטיילים אצלי בעיר סטיקרים מצד כל מיני גרמים בכותרת:

30797: מחסל הפרנסה עם תמונה שלי באדום זוהר, והם רצים בכל העיר.

30797: מישהו עושה אותם.

30797: אני רואה בזה הסתה ויש כל מיני גורמים שמסבירים לי למה זה לא הסתה אבל עצם הדיון, עצם השיח הזה, זה מייצר ד-לגיטימציה לראש עיר שמחר גורם כזה או אחר חסר אחריות, כתוצאה מד-לגיטימציה מייצר מצב שמאיים על חיי או על חיי פקיד בכיר.

30797: לכן, המשפט שאני רוצה להתייחס אליו זה כבר ברמת החקיקה, לראות איך מכבידים על אותם גורמים מאיימים ואיך כבר באותם סממנים של איומים מטפלים, וביד קשה.

30797: כך אני רואה את הדברים.

מירי רגב: תודה רבה.

מירי רגב: יצחק רוכברגר, בבקשה.

יצחק רוכברגר: ממש בקצרה כי אני לא רוצה לחזור על דברי החברים.

יצחק רוכברגר: אני חושב שכל אחד כאן דיבר בהתרגשות, ואני לא רוצה לדבר יותר מדי בהתרגשות כי תאמינו לי, אני יכול להעמיד לכם את השיער בדברים שאנחנו חווים ובדרמות שאנחנו עוברים.

יצחק רוכברגר: אבל אני רוצה בכמה משפטים להתייחס: אמר מפכ"ל המשטרה שחזר לא מזמן מחו"ל, שהוא חושב שבתקופה של ה-6 חודשים של הבחירות על המשטרה לפעול בצורה והוא הנחה את המשטרה איך לפעול, מה לפעול, אני לא יודע איך זה עובד.

יצחק רוכברגר: כמו כן, שרת המשפטים והיועץ המשפטי לממשלה – אני חושב שהם צריכים להנחות את מערכת המשפט עד שמגיעים גורמים או מגיעים לכדי משפט, להנחות אותם לפעול ביד קשה.

יצחק רוכברגר: רבותי, הזילות הזאת בחיי אדם תעלה ביוקר, והניסיון לרצוח את ראש עיריית עכו, ואני אמרתי את זה כבר לפני 3,4 ולפני 7 ו-8 שנים, אמרתי את הדברים האלה שירצח ראש עיר בישראל או נבחר או איש ציבור, וזה יקרה, זה לפתחנו.

דוד אזולאי: ויהיה תקציב.

יצחק רוכברגר: הדבר השלישי שאני רוצה לציין, שאני רואה בו חשיבות ייתר: רבותי, אני מברך על הישיבה שקורית כאן.

יצחק רוכברגר: אני מכיר את האנשים ואני יודע שכל אחד מהאנשים פה מדבר מכל הלב ומעומק הלב כדי לקדם את הנושא.

יצחק רוכברגר: אבל, והאבל גדול: לא יכול להיות מצב שבמשך שנים, והיסטורית זה קורה, פקידי האוצר הם אלה שבסופו של דבר קובעים אם כן יתנו כסף או לא יתנו כסף.

יצחק רוכברגר: דוד, דווקא אליך אני מדבר ואני אומר לך מתוך כבוד גדול אליך, כי אני יודע כמה דברים עשית בזמנו עם הנושא של כיבוי אש ונושאים אחרים, כשהייתי עוד בתפקיד האחר.

יצחק רוכברגר: צריכה להיות סנקציה פלילית כנגד מי באוצר במידה והוא מעכב ואם חס ושלום יקרה רצח של ראש רשות או נבחר ציבור, שאותו פקיד שיושב באוצר, שייתן את הדין.

יצחק רוכברגר: אין דבר כזה.

דוד אזולאי: מקרה הזה זה לא פקיד, זה השר עצמו.

יצחק רוכברגר: לא יודע מי.

יצחק רוכברגר: אני אומר לך שלא יכול להיות מצב שאני בא הביתה ואני מסתכל אחורה.

יצחק רוכברגר: לא יכול להיות מצב שהיום הצמידו לי לחצן מצוקה, ואותו עבריין שמאיים עלי יסתובב חופשי.

יצחק רוכברגר: איפה נשמע דבר כזה?

יצחק רוכברגר: אני מבקש שהישיבה הזאת לא תהיה בגדר ישיבה של ועדת מיליון שיושב אחד ועוד שישה אפסים אלא שבאמת יצאו מכאן קריאות ברורות וחד-משמעיות.

מירי רגב: סיימנו את הדיון.

מירי רגב: תודה רבה ליוזמי הדיון, ליעקב אשר ולדוד אזולאי ולדוברים.

מירי רגב: אני רוצה לסכם כמה דברים: - -

עלי חסן: הכי טוב לעבריינים זה במקום לשלם מיליון שקל עבור שמירה - -

קריאה: זה לא קשור לעבריינים.

מירי רגב: זה עצוב מאד.

מירי רגב: חברים, אנחנו רוצים לסכם את הדיון: אנחנו מבינים לחלוטין שיש כאן ניסיון לפגוע בדמוקרטיה הישראלית.

מירי רגב: אין מצב שנבחרי ציבור ילכו מאוימים ולא יוכלו לבצע את עבודתם ומשימתם ובוודאי עכשיו, לקראת הבחירות המוניציפאליות.

מירי רגב: בוודאי שבאשכולות בין 1 ל-6 זה פשוט מצחיק עד כדי מגוחך, מרדכי כהן, שאנחנו אומרים לראש רשות: אתה תפנה תקציב מרווחה או מכל דבר אחר כדי להגן על עצמך.

מירי רגב: ברור שהדבר הראשון שהוא יעשה זה להגן ולהיטיב את החיים של האוכלוסייה ולא להגן על עצמו כי אז מה יגידו לו?

מירי רגב: הנה, הוא מגן על עצמו ופוגע באזרחי הישוב.

מירי רגב: לכן, זה דבר שאנחנו בוודאי לא יכולים לאפשר.

מירי רגב: יישום החוק הוא בעייתי.

מירי רגב: הוא בעייתי משום שהדבר המרכזי שם זה נושא התקציב.

מירי רגב: מרגע שהחוק קבע שהתקציב הוא על הרשויות, אז יאללה, זה לא התפקיד שלנו, של השלטון המרכזי.

מירי רגב: אנחנו צריכים לעשות שני דברים עיקריים: א.

מירי רגב: לעשות שינוי בחקיקה.

מירי רגב: ב.

מירי רגב: לפנות לשר האוצר במכתב ברור שלכם, כל ראשי הערים, ומכתב שלי של המלצת הוועדה - -

קריאה: שלחנו כבר.

מירי רגב: של המלצת הוועדה שלנו שאומרת דבר מאד פשוט: תקצה 35,40 מיליון שקלים למשטרת ישראל לטובת המשרד לביטחון פנים.

מירי רגב: זה התפקיד של המשרד, להגן על נבחרי ציבור.

מירי רגב: אם אנחנו רוצים להפריט את המשרד, נפריט אותו בהכל, בתקן אסירים, בהכל.

מירי רגב: לא כשנוח לנו זה המשרד לביטחון פנים וכשלא נוח לנו זה רשויות.

מירי רגב: התפקיד של הרשויות זה לא להגן על עצמן.

מירי רגב: התפקיד של המשטרה והמשרד לביטחון הפנים זה להגן על נבחרי ציבור.

מירי רגב: הכסף ילך למשרד לביטחון פנים והוא יקבע את סל האיומים, הוא יקבע את התקציב לאיומים, הוא יקבע מי צריך לשאת בזה והוא יישא ביישום שלו.

מירי רגב: הכסף לא צריך לעבור למשרד הפנים וממשרד הפנים לשם, ומפה לשם.

מירי רגב: יעבור הכסף ממשרד האוצר למשרד לביטחון הפנים.

מירי רגב: יבוא המשרד לביטחון הפנים וייתן הסבר מי המאוימים.

מירי רגב: דרך אגב, אני אזמין את המנכ"ל לישיבה החסויה בענין הזה שלי כדי לדעת מי ראשי הערים המאוימים, מה סל האבטחה שלו, איך הוא מבצע את זה והאם הוא מעביר את זה עכשיו למשרד כזה או משרד אחר עד יירצח ראש עיר.

מירי רגב: לכן, המלצה, ואני מבקשת ממנהלת הוועדה: יעבור היום מסמך מסודר, וזה חלק מהנושאים שאדבר עליהם מחר עם שר האוצר.

מירי רגב: מסמך מסודר של המלצת הוועדה לשר האוצר, למשרד לביטחון פנים, לשר הפנים וליו"ר השלטון המקומי כמובן עם עותק לראש הממשלה.

מירי רגב: המלצת הוועדה אומרת שבהמשך לחקיקת חוק כך וכך וכך, אנחנו מבקשים להעביר תקציב שנקבע אז עם שר הפנים, של 35 או 40 מיליון שקלים למשרד לביטחון הפנים - -

יואל הדר: אני מתנגד.

מירי רגב: אתה מתנגד, בסדר תתנגד.

מירי רגב: זה לא בהתאם לחוק.

מירי רגב: אתם עושים הכל בהתאם לחוק?

מירי רגב: – – כדי שהאחריות הכוללת לאבטחת ראשי ערים תהיה במשרד לביטחון פנים.

מירי רגב: אנחנו נקיים דיון - -

קריאה: זה הכנסת, אתה יועץ משפטי והיא קובעת החוק.

קריאה: אתה צריך למצוא את הדרך לעשות את זה חוקי.

מירי רגב: אנחנו נקיים דיון בעוד שבועיים, אחרי שנשלח את המכתבים.

מירי רגב: יבואו המשרדים הרלוונטיים, לא רק עם יועצים משפטים, גם עם נבחרי ציבור.

מירי רגב: יבואו לפה נבחרי ציבור ופקידים גם, ויציגו כל אחד מהמשרדים, אם זה משרד הפנים, המשרד לביטחון הפנים והשלטון המקומי, כיצד אנחנו עושים את כל מה שניתן כדי לאפשר סל אבטחה בראש ובראשונה לראשי הערים שמאוימים, ואחר כך לאלה שאולי לא נכנסו לקריטריונים אבל כפי שאמר נציג המשטרה, שהם אחד ובוודאי התופעה תלך ותחמיר לקראת הבחירות.

מירי רגב: תודה רבה לכם.

מרדכי כהן: הערה קצרה אחת:

מרדכי כהן: מבלי לסתור את דבריך, ב-13,14 – אנחנו כבר נמצאים שם.

מרדכי כהן: אפשר לקיים את כל מה שאמרת אבל כרגע אנחנו צריכים מענה ל-13,14.

מירי רגב: אז כרגע ניתן מענה ל-13,14.

מירי רגב: אנחנו לא מתכוונים לתת מענה בעוד 15 שנה.

קריאה: אבל השאלה אם מה שאמרת, שכבר ב-13 המשרד לביטחון הפנים ייקח את האחריות על הכל?

מירי רגב: כן.

מירי רגב: אני חושבת שזה הדבר הנכון.

מירי רגב: תראה, אני אומרת שוב: אם עד 2014 הם לא יוכלו לקחת את זה ומשרד הפנים ייקח את זה, אני רוצה שמשרד האוצר יעביר למשרד הפנים עכשיו את הכסף.

מירי רגב: תודה רבה.

מירי רגב: הישיבה נעולה.